<classify> Watu hao wameshinda Sh milioni moja na milioni tatu katika droo ya nane iliyofanyika ofisi za makao makuu ya Airtel jijini Dar es Salaam jana. Ofisa Uhusiano na Matukio wa kampuni hiyo, Dangio Kaniki, alisema kuwa bado kuna zawadi nyingi kushindaniwa kati ya sasa mpaka Novemba atakapopatikana mshindi wa mwisho wa droo hii, atakayeondoka na kitita cha Sh milioni 50.Hadi sasa, promosheni ya Jiongeze na Mshiko ya Airtel imewafanya Watanzania 16 mamilionea. Mamilionea zaidi wanategemewa kutokea katika promosheni hii iliyoanzishwa wiki saba zilizopita.Vile vile Airtel imewazawadia fedha taslimu washidi wa droo ya saba, ambao ni, Geri William kutoka Dar es Salaam na Lui Saulo Karunda, mkazi wa Kigoma. Wateja wanaweza kujiunga na promosheni hii bure kwa kutuma ujumbe wenye neno BURE kwenda namba 15470, na kisha kuanza kupokea maswali kwenye pointi.Mteja atakapomaliza kujibu maswali ya bure atapata ujumbe utakaomuuliza kama angependa kujiunga na ngazi ya premier, ili kuwezeshwa kufunguliwa maswali zaidi na kujikusanyia pointi nyingi kwa zawadi zenye thamani kubwa.  <topic>: uchumi 